S-4152/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. september 2022, á hendur R-x-x L-x-x, [...], [...], Reykjavík, fyrir eftirtalin umferðarlagabrot með því að hafa:1. Fimmtudaginn 2. desember 2021 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 0,62‰) um Skeifuna við [...] í Reykjavík, þar sem lögregla hafði afskipti af ákærða.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 19. apríl 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 3,30‰) um Vesturlandsveg í Reykjavík, þar sem lögregla stöðvaði aksturinn við [...] Ártúnshöfða.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 23. apríl 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 3,16‰) um Vegmúla í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Sunnudaginn 14. ágúst 2022 ekið bifreiðinni [...] án þess að hafa öðlast ökurétt og undir áhrifum áfengis (í blóðsýni mældist vínandamagn 2,68‰) um Fjarðarhraun við Engidal í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99., 101. og 102. gr. umferðarlaga nr. 77/2019 frá 14. ágúst 2022 er ákærði var bráðabirgðasviptur ökurétti.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. september 2022, var ákærða gert að greiða sekt með lögreglustjórasátt 16. nóvember 2020 meðal annars fyrir ölvunarakstur og akstur undir áhrifum ávana- og fíkniefna. Nú síðast var ákærða gert að sæta fangelsi í 7 mánuði með dómi Héraðsdóms Reykjavíkur 19. apríl 2022, meðal annars fyrir ölvunarakstur, akstur undir áhrifum ávana- og fíkniefna og akstur sviptur ökuréttindum.

Brot þau sem ákærði er nú sakfelldur fyrir samkvæmt ákærulið nr. 1 og 2 voru framin áður en framangreindur dómur var kveðinn upp 19. apríl 2022 og verður honum því dæmdur hegningarauki nú, sbr. 78. gr. almennra hegningarlaga nr. 19/1940.

Varðandi þau brot sem ákærði er nú sakfelldur fyrir samkvæmt ákærulið nr. 3 og 4 verður nú miðað við það að ákærða sé nú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir ölvunarakstur og í annað sinn gerð refsing fyrir akstur sviptur ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 75 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 149.830 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi fyrir Í-kvk-þf Þ-kvk-þf J-kvk-þf saksóknarfulltrúa.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, R-x-x L-x-x, sæti fangelsi í 75 daga.

Ákærði er sviptur ökurétti ævilangt frá birtingu dómsins að telja.

Ákærði greiði 149.830 krónur í sakarkostnað.

K-kk-nf K-kk-nf